An kagadanan (Ingles: death) iyo an katapusan kan buhay nin sarong organismo. Kadakol na dahilan an nag-aambag sa kagadanan, kaapil an mga aksidente, paghelang, bakong sapat na nutrisyon, asin iba pa. An pangenot na dahilan nin kagadanan nin tawo sa ibang modernisadong nasyon iyo an dahilan kan pagkagurang. An mga tradisyon asin pagtubod na dapit sa kagadanan iyo an mahalagang kabtang kan kultura asin relihiyon. Sa Kristiyanismo asin Hudaismo, nagtutukoy an pariralang enot na kagadanan sa kagadanan nin hawak, mantang an pariralang ikaduwang kagadanan iyo nagtutukoy sa kapadusahan sa impyerno.